Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET เปิดตลา …
3 พ.ค. 2561

MARKET MONITOR
สรุปภาพตลาดในช่วงเช้า: ดัชนี SET เปิดตลาดเช้านี้โดดลงกว่า 5 จุด แต่หลังจากนั้นปรับรีบาวด์ต่อเนื่อง พลิกกลับมาปิดบวกสิ้นวันเช้า โดยปิดตลาดภาคเช้าระดับดัชนี 1,789.94 จุด ปรับลดลงเล็กน้อย 1.19 จุด ด้วยมูลค่าซื้อขายราว 2.9 หมื่นล้านบาท ภาพรวมการแกว่งตัวของดัชนี SET ยังเป็นลักษณะ Sideway ในกรอบ Downtrend Channel ทั้งนี้ดัชนีตลาดภาคเช้าถูกกดดันจากแรงขายกลุ่มปิโตรเคมี (PETRO) และกลุ่มเทคโนโลยีสารสนเทศและการสื่อสาร(ICT)
มุมมองตลาดช่วงบ่าย: เรามองดัชนี SET มีโอกาสรีบาวด์ได้ แต่ค่อนข้างจำกัด และให้น้ำหนักการย่อตัวลงต่อเมื่อปะทะแนวต้าน จากกราฟรายวัน พบว่า แม้ MACD จะเริ่มฟื้นตัวดีขึ้น โดยพลิกกลับมายืนเหนือ Siganl Line ได้ แต่ยังคงเลี้ยงตัวอยู่บริเวณค่าศูนย์
ขณะที่ RSI ยังเป็นภาพของแนวโน้มที่ยังไม่ชัดเจนของทั้งฝั่งขึ้นและลง แกว่งตัวใน Neutral Zone ต่อเนื่อง ประกอบกับเส้นบนของกรอบ Downtrend Channel ยังมีนัยยะสำคัญต่อการใช้เป็นแนวต้าน ฉะนั้น SET บ่ายนี้ยังคงมองอ่อนตัวเมื่อเข้าใกล้แนวต้าน 1,797 จุด โดยมีแนวรับการพักตัว 1,770 จุด
กลยุทธ์ในช่วงบ่าย: นักเก็งกำไรระยะสั้น เข้าซื้อด้วยกลยุทธ์ ซื้อแนวรับ-ขายแนวต้าน และไม่ไล่ราคา ทั้งนี้ Stop Loss หากดัชนีกลับมาปิดต่ำกว่าแนวรับ 1,770 จุด สำหรับนักลงทุนระยะกลางถือเงินสดต่อ wait and see
Point of View
Stock Update! บ่ายนี้ อัพเดท SEAFCO กราฟรายวัน การเคลื่อนไหวของราคายังคงพักตัวในกรอบ Sideway ต่อเนื่อง เครื่องมือบ่งชี้โมเมนตัมจาก RSI ยังทรงตัวบริเวณ Neutral Zone (RSI50% ?10%) ยังไม่บ่งชี้ถึงความชัดเจนของทั่งฝั่งขึ้นและฝั่งลง เช่นเดียวกับ MACD แม้จะอยู่เหนือ Signal Line แต่ยังเลี้ยงตัวบริเวณ Center Line (ค่าศูนย์) ฉะนั้นยังมีมุมมองเป็นกลางต่อ SEAFCO น่าจะแกว่งตัวออกข้างต่อไป จับตาการทะลุแนวต้าน 9.15 บาท หรือลงทดสอบแนวรับ 8.55 บาท เป็นจุดที่น่าลงทุนสำหรับรอบนี้